Document ID: 31991D0190

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Φεβρουαρίου 1991 περί των όρων υγείας των ζώων και της κτηνιατρικής πιστοποίησης για την εισαγωγή κατοικιδίων ζώων του βοείου και του χοιρείου είδους από την Αυστρία ( 91/190/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών(1 ), όπως τροποποιήθηκε τελευταία από την οδηγία 91/69/ΕΟΚ(2 ), και ιδίως το άρθρο 8,
Εκτιμώντας :
ότι η γειτνίαση της Αυστρίας με την Κοινότητα έχει επιπτώσεις στο εμπόριο των ζώντων ζώων;
ότι, μετά την διεξαγωγή των κτηνιατρικών αποστολών της Κοινότητας, φαίνεται πως η υγειονομική κατάσταση των ζώων στην Αυστρία ελέγχεται από καλά διαρθρωμένες και οργανωμένες κτηνιατρικές υπηρεσίες, οι οποίες είναι ισότιμες με τις υπηρεσίες της Κοινότητας και μπορούν να προσφέρουν ικανοποιητικές εγγυήσεις όσον αφορά τις ασθένειες που είναι δυνατόν να μεταδοθούν μέσω της εισαγωγής κατοικιδίων ζώων βοείου ή χοιρείου είδους;
ότι παρόμοιοι υγειονομικοί όροι με αυτούς της Κοινότητας εφαρμόζονται στην Αυστρία και ότι οι αρμόδιες κτηνιατρικές αρχές της Αυστρίας βεβαίωσαν ότι η Αυστρία είναι, κατά τους τελευταίους δώδεκα μήνες, απαλλαγμένη από πανώλη, αφθώδη πυρετό, μεταδοτική πλευροπνευμονία των βοοειδών, κυανού γλώσσας, αφρικανική πανώλη των χοίρων, λοιμώδη παράλυση των χοιροειδών ( νόσος του
Teschen ), και φυσαλιδώδη νόσο των χοίρων; ότι, επιπλέον, η Αυστρία, κατά το τελευταίο εξάμηνο, είναι απαλλαγμένη από μεταδοτική φυσαλιδώδη στοματίτιδα και ότι δεν έχουν πραγματοποιηθεί εμβολιασμοί για καμία από αυτές τις ασθένειες εκτός από τον αφθώδη πυρετό κατά τη διάρκεια των προαναφερομένων περιόδων;
ότι οι αρμόδιες κτηνιατρικές αρχές της Αυστρίας έχουν αναλάβει να κοινοποιήσουν στην Επιτροπή και στα κράτη
μέλη, με τέλεξ ή τηλεγράφημα, εντός 24 ωρών, τη διαπίστωση κρούσματος οποιασδήποτε από τις προαναφερόμενες ασθένειες ή της κλασικής πανώλης των χοίρων ή την απόφαση για προσφυγή σε εμβολιασμό κατά των ασθενειών αυτών ή, εντός εύλογης προθεσμίας, κάθε προτεινόμενη μεταβολή ως προς τους αυστριακούς κανόνες εισαγωγής βοοειδών και χοίρων καθώς και του σπέρματος ή των εμβρύων των ζώων αυτών;
ότι οι αρμόδιες κτηνιατρικές αρχές της Αυστρίας συμφώνησαν να εφαρμόσουν σύστημα ελέγχου της κλασικής πανώλης το οποίο δεν είναι λιγότερο αυστηρό από το σύστημα της Κοινότητας;
ότι η φυματίωση και η βρουκέλλωση των βοοειδών έχει εξαλειφθεί στην Αυστρία; ότι δεν επιτρέπεται εμβολιασμός κατά της βρουκέλλωσης βοοειδών; ότι τα μέτρα που έχουν λάβει οι αρμόδιες αρχές της Αυστρίας για την πρόληψη της επανεμφάνισης των ασθενειών αυτών επαρκούν για να εξισωθούν οι αυστριακές αγέλες, εκτός από αυτές που υπόκεινται σε επίσημο περιορισμό, με τις αγέλες στην Κοινότητα που θεωρούνται ως επίσημα απαλλαγμένες από φυματίωση ή επίσημα απαλλαγμένες από βρουκέλλωση;
ότι οι αρμόδιες κτηνιατρικές αρχές της Αυστρίας εφαρμόζουν, από το 1982, υποχρεωτικό εθνικό πρόγραμμα για την εξάλειψη της ενζωοτικής λεύκωσης των βοοειδών; ότι οι επιπτώσεις της ασθένειας έχουν μειωθεί σε επίπεδο το οποίο επιτρέπει να χαρακτηρισθεί η Αυστρία στο σύνολό της ως απαλλαγμένη από την ενζωοτική λεύκωση των βοοειδών στην περίπτωση που η χώρα αυτή αποτελούσε κράτος μέλος; ότι το πρόγραμμα καθιστά δυνατή την επίτευξη του στόχου της πλήρους εξάλειψης της ασθένειας στο εγγύς μέλλον και ότι οι αρμόδιες κτηνιατρικές αρχές της Αυστρίας έχουν αναλάβει τη δέσμευση να ενημερώνουν την Επιτροπή και τα κράτη μέλη χωρίς καθυστέρηση για κάθε μεταβολή της κατάστασης όσον αφορά την ασθένεια;
ότι οι αρμόδιες κτηνιατρικές αρχές της Αυστρίας δήλωσαν ότι δεν διαθέτουν αποδεικτικά στοιχεία για την ύπαρξη σπογγώδους εγκεφαλοπάθειας στην Αυστρία και έχουν αναλάβει τη δέσμευση να κοινοποιούν στην Επιτροπή εντός
24 ωρών τη διαπίστωση κρούσματος τέτοιας ασθένειας;
ότι οι αρμόδιες κτηνιατρικές αρχές της Αυστρίας έχουν αναλάβει τη δέσμευση να ελέγχουν επίσημα την έκδοση των πιστοποιητικών που απαιτούνται σύμφωνα με την
παρούσα απόφαση και να εξασφαλίζουν ότι όλα τα σχετικά δικαιολογητικά και οι δηλώσεις, στα οποία ενδεχομένως έχει βασισθεί η πιστοποίηση εξαγωγής, θα παραμένουν στον επίσημο φάκελο τουλάχιστον επί δώδεκα μήνες μετά την αποστολή των ζώων στα οποία αναφέρονται;
ότι ορισμένα κράτη μέλη, λόγω της ιδιαίτερης κατάστασης της υγείας των ζώων στο εδαφός τους όσον αφορά τον αφθώδη πυρετό και την πανώλη των χοίρων, επωφελούνται από ειδικές διατάξεις για το ενδοκοινοτικό εμπόριο και πρέπει, ως εκ τούτου, να εξουσιοδοτηθούν να εφαρμόζουν παρόμοιες διατάξεις όσον αφορά τις εισαγωγές από την Αυστρία; ότι τα εν λόγω μέτρα πρέπει να είναι τουλάχιστον εξίσου αυστηρά με τα μέτρα που εφαρμόζουν τα ίδια κράτη μέλη στο ενδοκοινοτικό εμπόριο;
ότι οι αρμόδιες κτηνιατρικές αρχές της Αυστρίας έχουν αναλάβει τη δέσμευση να μην επιτρέπουν την έκδοση των πιστοποιητικών που περιγράφονται στα παραρτήματα σύμφωνα με την παρούσα απόφαση για ζώα που έχουν εισαχθεί στην Αυστρία, εκτός εάν πρόκειται για ζώα που έχουν εισαχθεί σύμφωνα με κτηνιατρικούς όρους εξίσου αυστηρούς με τις σχετικές απαιτήσεις της οδηγίας 72/462/ΕΟΚ, συμπεριλαμβανομένων των ενδεχόμενων συναφών αποφάσεων της Επιτροπής;
ότι είναι αναγκαίο να εξετασθεί η παρούσα απόφαση προκειμένου να εναρμονισθούν οι θέσεις των κρατών μελών πριν από την ολοκλήρωση της εσωτερικής αγοράς και προκειμένου να προσαρμοστούν στους κοινοτικούς κανόνες που αφορούν τον έλεγχο και την εξάλειψη του αφθώδους πυρετού και της πανώλης των χοίρων στην Κοινότητα;
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
1 .^ Με την επιφύλαξη της παραγράφου 2 του παρόντος άρθρου, τα κράτη μέλη επιτρέπουν την εισαγωγή από την Αυστρία των ακόλουθων ζώων :
α)κατοικίδια βοοειδή αναπαραγωγής ή απόδοσης που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Α, και τα οποία πρέπει να συνοδεύονται από το εν λόγω πιστοποιητικό;
β)κατοικίδια βοοειδή προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Β, και τα οποία πρέπει να συνοδεύονται από το εν λόγω πιστοποιητικό;
γ)κατοικίδια ζώα του χοιρείου είδους για αναπαραγωγή ή απόδοση που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Γ, και τα οποία πρέπει να συνοδεύονται από το εν λόγω πιστοποιητικό;
δ)κατοικίδια ζώα του χοιρείου είδους προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Δ, και τα οποία πρέπει να συνοδεύονται από το εν λόγω πιστοποιητικό .
2 .^ Τα κράτη μέλη επιτρέπουν την εισαγωγή από την Αυστρία των κατοικιδίων ζώων του βοείου ή χοιρείου είδους που αναφέρονται στην παράγραφο 1 και που έχουν εισαχθεί στην Αυστρία, μόνο εάν τα ζώα αυτά εισάγονται από χώρες της Κοινότητας ή από τρίτη χώρα, που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου(3 ), στο βαθμό που αφορά κατοικίδια ζώα αυτού του είδους, και εφόσον η εισαγωγή έχει πραγματοποιηθεί σύμφωνα με κτηνιατρικούς όρους εξίσου αυστηρούς με τις απαιτήσεις του κεφαλαίου ΙΙ της οδηγίας 72/462/ΕΟΚ, καθώς και κάθε σχετική επακόλουθη απόφαση .
3 .^ Τα κράτη μέλη μπορούν να απαιτούν τα ζώα που έχουν υποβληθεί σε δοκιμασίες κατ' εφαρμογή της παρούσας απόφασης να είναι διαρκώς απομονωμένα, υπό συνθήκες που εγκρίνει επίσημος κτηνίατρος της Αυστρίας, από όλα τα δίχηλα ζώα που δεν προορίζονται για εξαγωγή στην Κοινότητα ή που δεν έχουν ισότιμο υγειονομικό καθεστώς με τέτοια ζώα από τη στιγμή της πρώτης δοκιμασίας του είδους αυτού έως τη στιγμή της φόρτωσης .
4 .^ Τα κράτη μέλη μπορούν να επιτρέπουν την προσωρινή εισαγωγή στο έδαφός τους από την Αυστρία ζώων αναπαραγωγής ή απόδοσης εφόσον εφαρμόζονται μέτρα εξίσου αυστηρά με αυτά που εφαρμόζονται για επίδειξη για τέτοια ζώα που προέρχονται από κράτη μέλη .
Τα κράτη μέλη μπορούν να απαιτούν τη λήψη επιπλέον μέτρων για την εισαγωγή στο έδαφός τους από την Αυστρία αρσενικών ζώων βοείου ή χοιρείου είδους που προορίζονται για κέντρα τεχνικής σπερματέγχυσης, εφόσον τα εν λόγω μέτρα είναι εξίσου αυστηρά με αυτά που εφαρμόζονται για τέτοια ζώα που προέρχονται από κράτη μέλη .
Η εισαγωγή στο έδαφος κρατών μελών ταύρων από την Αυστρία, για λόγους τεχνητής σπερματέγχυσης, πραγματοποιείται με την επιφύλαξη των απαιτήσεων της οδηγίας 88/407/ΕΟΚ του Συμβουλίου(4 ), όσον αφορά την είσοδο των εν λόγω ζώων σε εγκεκριμένα κέντρα συλλογής σπέρματος .
5 .^ Τα κράτη μέλη επιτρέπουν την είσοδο στο έδαφός τους από την Αυστρία βοοειδών που δεν είναι ηλικίας μεγαλύτερης των 30 μηνών, που προορίζονται για παραγωγή κρέατος και φέρουν σήμανση με τρόπο αποδεκτό από το κράτος μέλος εισαγωγής, ώστε να αναγνωρίζονται ευκρινώς, τα οποία προέρχονται από αγέλες στις οποίες δεν έχει ανακοινωθεί και διαπιστωθεί κρούσμα ενζωοτικής λεύκωσης των
βοοειδών κατά τα τελευταία δύο έτη, χωρίς να απαιτούν την υποβολή των ζώων αυτών σε δοκιμασία για ενζωοτική λεύκωση των βοοειδών .
Τα κράτη μέλη εξασφαλίζουν, με έλεγχο, ότι τα ζώα αυτά αναγνωρίζονται ευκρινώς, βρίσκονται υπό επιτήρηση μέχρι τη σφαγή και λαμβάνουν όλα τα μέτρα για την πρόληψη μόλυνσης των γηγενών αγελών .
6 .^ Τα κράτη μέλη δεν επιτρέπουν την εισαγωγή κατοικιδίων ζώων του βοείου ή χοιρείου είδους, εκτός αυτών που αναφέρονται στο παρόν άρθρο .
Άρθρο 2
Εν αναμονή της έναρξης ισχύος των μέτρων που πρόκειται να εκδώσει η Κοινότητα για την εξάλειψη, πρόληψη ή έλεγχο μιας μεταδοτικής ή μολυσματικής ασθένειας των βοοειδών ή των χοιροειδών εκτός από τη λύσσα, τη φυματίωση, τη βρουκέλλωση, τον αφθώδη πυρετό, τον άνθρακα, την πανώλη των βοοειδών, την πλευροπνευμονία, την ενζωτική λεύκωση των βοοειδών, τη λοιμώδη παράλυση των χοιροειδών ( νόσος Teschen ), την πανώλη των χοίρων, τη φυσαλιδώδη νόσο των χοίρων και την αφρικανική πανώλη των χοιροειδών, τα κράτη μέλη μπορούν να εφαρμόζουν, ως προς τα ζώα που εισάγονται από την Αυστρία, πρόσθετα υγειονομικά μέτρα, όπως αυτά που εφαρμόζουν για άλλα ζώα στα πλαίσια εθνικού προγράμματος για την εξάλειψη, πρόληψη ή έλεγχο τέτοιας ασθένειας, και κοινοποιούν στην Επιτροπή και στα άλλα κράτη μέλη την εφαρμογή των εν λόγω μέτρων .
Άρθρο 3
1 .^ Τα κράτη μέλη, τα οποία τουλάχιστον επί διετία είναι απαλλαγμένα από τον αφθώδη πυρετό, δεν εφαρμόζουν τον εμβολιασμό και δεν επιτρέπουν την εισαγωγή στο έδαφός τους ζώων που έχουν εμβολιαστεί εντός του τελευταίου έτους, μπορούν να επιτρέπουν την εισαγωγή στο έδαφός τους ζώντων βοοειδών και χοίρων από την Αυστρία υπό τους ακόλουθους όρους :
α)εφόσον η Αυστρία είναι τουλάχιστον επί διετία απαλλαγμένη από τον αφθώδη πυρετό και δεν διεξάγεται εμβολιασμός και δεν επιτρέπονται στο έδαφός της ζώα που είχαν εμβολιασθεί εντός του τελευταίου έτους :
-βεβαίωση ότι τα ζώα που πρόκειται να εισαχθούν δεν έχουν εμβολιασθεί κατά του αφθώδους πυρετού;
β)εφόσον η Αυστρία είναι τουλάχιστον επί διετία απαλλαγμένη από τον αφθώδη πυρετό, διεξάγεται εμβολιασμός ή εφόσον επιτρέπεται η ύπαρξη στο έδαφός της ζώων που έχουν εμβολιασθεί εντός του τελευταίου
έτους :
-βεβαίωση ότι τα ζώα που πρόκειται να εισαχθούν δεν έχουν εμβολιασθεί κατά του αφθώδους πυρετού,
-βεβαίωση, στην περίπτωση βοοειδών, ότι τα ζώα που πρόκειται να εισαχθούν παρουσίασαν αρνητικό αποτέλεσμα στη δοκιμασία ανίχνευσης ιών αφθώδους πυρετού που διεξήχθη με τη μέθοδο λαρυγγοφαρυγγικής απόξεσης ( δοκιμασία καθετήρα οισοφάγου ),
-βεβαίωση ότι τα ζώα που πρόκειται να εισαχθούν παρουσίασαν αρνητικό αποτέλεσμα στην ορολογική δοκιμασία που διεξήχθη για την ανίχνευση αντισωμάτων αφθώδους πυρετού,
-βεβαίωση ότι τα ζώα που πρόκειται να εισαχθούν τέθηκαν σε απομόνωση στην Αυστρία τουλάχιστον επί 14 ημέρες υπό την επιτήρηση επισήμου κτηνιάτρου, ότι κανένα από τα ζώα που διαβιούσε στο σταθμό απομόνωσης δεν εμβολιάσθηκε κατά του αφθώδους πυρετού κατά τη διάρκεια των 21 ημερών που προηγήθηκαν της εξαγωγής και ότι κανένα άλλο ζώο εκτός από αυτά που αποτελούν την παρτίδα δεν έχει εισαχθεί στο σταθμό απομόνωσης κατά την ίδια περίοδο,
-θέση σε απομόνωση στο έδαφος του κράτους μέλους εισαγωγής ή οπουδήποτε αλλού για περίοδο 21 ημερών;
γ)εφόσον η Αυστρία δεν ήταν απαλλαγμένη από τον αφθώδη πυρετό τουλάχιστον επί διετία :
-τις βεβαιώσεις που αναφέρονται στο στοιχείο β ),
-θέση σε απομόνωση στο έδαφος του κράτους μέλους εισαγωγής ή οπουδήποτε αλλού για περίοδο 21 ημερών,
-ενδεχομένως, περαιτέρω βεβαιώσεις που αποφασίζονται από το κράτος μέλος εισαγωγής .
2 .^ Τα κράτη μέλη που είναι επίσημα απαλλαγμένα από πανώλη των χοίρων ή των οποίων ορισμένες περιφέρειες είναι επίσημα απαλλαγμένες από πανώλη των χοίρων δεν μπορούν να αρνηθούν την εισαγωγή στο έδαφός τους χοιροειδών που προέρχονται από όλο το έδαφος της Αυστρίας ή τμήμα αποτελούμενο από μία ή περισσότερες διοικητικές περιφέρειες εφόσον, όσον αφορά το έδαφος ή το τμήμα αυτό, σύμφωνα με επίσημα στοιχεία των κτηνιατρικών αρχών της Αυστρίας :
-δεν έχει επιτραπεί εμβολιασμός κατά της πανώλης των χοίρων κατά τους δώδεκα τουλάχιστον τελευταίους μήνες,
-δεν έχει υπάρξει κανένα κρούσμα πανώλης των χοίρων κατά τους δώδεκα τουλάχιστον τελευταίους μήνες,
-δεν επιτρέπεται η εισαγωγή εμβολιασμένων χοιροειδών, εκτός εάν αυτά προορίζονται για σφαγή ή πάχυνση και ζύγιζαν λιγότερο από 25 χιλιόγραμμα και προορίζονται για χεωργικές εκμεταλλεύσεις πάχυνσης χοιροειδών από τις οποίες μπορούν να εξέλθουν μόνο για σφαγή,
-τα ζώα που προορίζονται για εξαγωγή έχουν γεννηθεί και εκτραφεί σε γεωργικές εκμεταλλεύσεις στις οποίες, σύμφωνα με επίσημα στοιχεία των αυστριακών αρχών, δεν υπάρχουν χοιροειδή που έχουν εμβολιασθεί κατά της πανώλης των χοίρων κατά τους δώδεκα τουλάχιστον τελευταίους μήνες, και εφόσον προορίζονται για αναπαραγωγή ή απόδοση, έχουν παρουσιάσει αρνητικό αποτέλεσμα στη δοκιμασία ανίχνευσης αντισωμάτων της πανώλης των χοίρων .
Άρθρο 4 Κατά την είσοδο στο έδαφός του ζώων από την Αυστρία, το κράτος μέλος λαμβάνει τα μέτρα που ενδέχεται να κριθούν απαραίτητα, όπως άρνηση αποδοχής, θέση σε απομόνωση, σφαγή, καταστροφή ή διεξαγωγή δοκιμασιών, προκειμένου να διαφυλάξει την υγεία του εγχώριου ζωικού κεφαλαίου . Το κράτος μέλος, χωρίς καθυστέρηση, κοινοποιεί στην Επιτροπή και στις αυστριακές αρχές τους λόγους για τη λήψη τέτοιων μέτρων .
Άρθρο 5
Η παρούσα απόφαση επανεξετάζεται πριν από τις 31 Ιουλίου 1991 .
Άρθρο 6 Η παρούσα απόφαση απευθύνεται στα κράτη μέλη .
Βρυξέλλες, 25 Φεβρουαρίου 1991 .

Labels: 0
3
18
6